Selskapet har spor tilbake til 1856. Da ble det første andelsmeieret startet ved Rausjødalen setermeieri. I 1928 ble Norske Meieriers Eksportlag dannet. Fra 1942 skiftet selskapet navn til Norske Meieriers Salgssentral, og i 1984 ble navnet endret til Norske Meierier. Tinen i logoen ble tatt i bruk som varemerke for meierisamvirket i 1973. Merkevarenavnet slik vi kjenner det i dag, ble tatt i bruk sommeren 1992. I 2002 slo de regionale meieriselskapene seg sammen med Norske Meierier og datterselskapene, til konsernet TINE BA. I 2010 ble selskapet endret til et landsomfattende konsern tilpasset samvirkeloven som var innført fra 2008, og navnet ble endret til TINE SA.